Pakker Avio

AS Pakker Avio on Eesti lennu- ja koolitusettevõte, mis on asutatud 12. juunil 1995. See on Balti riikide esimene litsentseeritud eralennukool, mis alustas lennukoolitust 1990. aastal. 2023. aasta alguse seisuga on lennukooli lõpetanud üle 300 era- ja ametipiloodi Eestist ja teistest Euroopa riikidest. Pakker Avio asub Tartu lennujaamas, kust alustatakse paljusid õppelende. Õppelendude käigus külastatakse lennuvälju üle Eesti, näiteks Ridali, Viljandi, Pärnu, Tallinn, Kuressaare ja Kärdla lennuvälja. Pakker Avio korraldab lisaks huvilende ja tellimuslende neljakohalisel lennukil Cessna C172. 2023. aasta seisuga on ettevõttel üheksa lennukit, üks helikopter ja üks gürokopter. Pakker Avio teenuste hulka kuuluvad huvilennud neljakohalise Ameerika päritolu väikelennukiga Cessna C172R. Iga huvilend võtab korraga vastu kuni kolm inimest, kelle kogukaal ei tohi ületada 210 kg. Lend kestab 12 minutit ja toimub tavaliselt Tartu linna kohal, kuid vastavalt kliendi soovile on võimalik marsruuti muuta ja lennu aega pikendada. Ettevõte korraldab tutvumislende lennukitel Cessna 172 ja helikopteril Robinson 22. Tutvumislennu käigus toimub enne lendu infotund, kus antakse lennukist ülevaade, ning tehakse huvilistele lend reisijana. Lennu kestus oleneb kliendi soovist. Tutvumislend toimub koos instruktoriga. Pakker Avio teeb kaht liiki tellimuslende: erilennud (SPO) – ebastandardsed lennud, mis nõuavad erivarustust ja/või erilist õhusõiduki käitlemist. Erilendude hulka kuuluvad näiteks foto-, vaatlus- ja vaktsineerimislennud; kommertslennud (CAT) – lennud, mille eesmärk on reisijate ja/või lasti transport (nt Tartust Kuressaarde). Kommertslennud toimuvad lennukitel Cessna C172R. Lennuki rent on mõeldud isikutele, kes soovivad arendada oma lennuoskusi, koguda lennutunde või soovivad muul põhjusel lennata iseseisvalt. Esmakordsel rentimisel tuleb enne rentimist sooritada instruktoriga kontroll-lend. Pakker Aviost saab rentida järgmisi lennukeid: Cessna C172R (Garmin G1000) – neli istekohta, rendiaja kestus 6 tundi, IFR; Cessna C172M (Garmin G5 ja G650) – neli istekohta, rendiaja kestus 4 tundi ja 45 minutit, IFR; Cessna F172L (Garmin G5) – neli istekohta, rendiaja kestus 4 tundi ja 45 minutit; Cessna C152 – kaks istekohta, rendiaja kestus 3 tundi ja 50 minutit. Pakker Avio teostab nii ühe kui kahe kolbmootoriga lennukite hooldus- ja remonditöid vastavalt Osa-145 nõuetele. Hooldusettevõte kasutab oma töös WingOps tarkvara. WingOps toetab väikeste lennuettevõtete hooldust ja jätkuva lennukõlblikkuse korraldust. Pakker Aviole on väljastatud jätkuvat lennukõlblikkust korraldava organisatsiooni sertifikaat. Pakker Avio sertifikaat lubab osutada jätkuvat lennukõlblikkusteenust Piper PA-31 ja õhusõidukitele, mille maksimaalne stardimass ei ole suurem kui 2730 kg. "Lennuameti veeb: Eesti lennuettevõtjad". Originaali arhiivikoopia seisuga 5. märts 2009. Vaadatud 13. augustil 2009. "PAKKER AVIO AS (10244223) E-Krediidiinfo". www.e-krediidiinfo.ee. Vaadatud 30. aprillil 2023. "Pakker Avio: Ettevõttest". Pakker Avio (inglise). Vaadatud 30. aprillil 2023. "Wingops". wingops.aero. Vaadatud 5. oktoobril 2023. "Sonaca 200", Wikipedia (inglise), 8. september 2023, vaadatud 5. oktoobril 2023 Pakker Avio koduleht Lennuameti veeb: Eesti lennuettevõtjad